Peristylium
Peristylium (Graece περιστῡ́λιον) vel peristȳlum (Graece περίστυλον) est cavaedium, cuius in quattuor lateribus series columnarum sive porticus hortum internum circumcludunt. Graece etiam tetrastoon (τετράστῳον, 'quattuor porticus') nominatur. Interdum porticus circumdantes peristylium totum pro parte vocantur. Peristylium in templis Graecis antiquis(en) est peristasis (περίστασις). In architectura Christiana(en) quae ex architectura Romana progressa est, peristylium basilicae, ut puta Basilicae Vaticanae antiquae, antepositum esse solebat, quo strepitus viarum prohiberetur; denique peristylium in claustrum mutatum est.